És obligatori disposar de certificat digital per realitzar el tràmit?
Per enviar el formulari i fer el tràmit, cal identificar-se amb idCAT Mòbil o amb un certificat digital de persona física o persona jurídica.
Són vàlids tots els certificats?
Només aquells admesos pel Consorci d'Administració Oberta de Catalunya per a la identificació davant les administracions públiques catalanes permet realitzar tràmits en línia amb plenes garanties jurídiques.
Podeu consultar la relació dels principals certificats acceptats i els perfils d'acreditació amb els quals es poden fer servir, així com les adreces web on podeu obtenir-los des d'aquest enllaç.
El formulari presenta dues opcions:
Si presento la sol·licitud en nom d'una empresa però disposo d'un certificat individual.
S'ha de marcar l'opció de persona jurídica, posar les dades com a representant d'una empresa i signar amb certificat de persona física.
En aquest cas, també s'haurà d'aportar el document d'autorització per actuar en nom de l'empresa.
El formulari no s'ha de signar.
Ara bé, per enviar-lo cal identificar-se amb certificat digital.
Ens han sol·licitat documentació addicional.
S'ha d'indicar l'identificador ID XXXXXXXXXXX i el DNI/NIF de la persona sol·licitant.
Com sabrem que ens han requerit documentació o informació?
La persona objecte de la notificació electrònica rebrà un avís per correu electrònic/SMS.
En el correu hi ha un enllaç per accedir a la notificació.
Com s'accedeix a la notificació electrònica?
Caldrà identificar-se amb certificat digital, idCAT Mòbil o amb contrasenya d'un sol ús.
És important que sempre que realitzeu una sol·licitud empleneu correctament tots els camps de l'apartat "Comunicacions, notificacions i posada a disposició" del formulari.
Les dades que feu constar en les caselles: Adreça de correu electrònic i telèfon mòbil és on us arribaran els diferents avisos.
És important recordar que no serveixen els números de telèfon fixe.
Aquest camp només apareix quan la sol·licitud la fa una persona jurídica.
S'hauran de fer constar les dades de la persona que actua en nom de l'empresa.
Si se sol·licita exempció de taxes, s'han de completar els camps de l'apartat "Dades a l'efecte del pagament de la taxa?
Aquests camps són obligatoris en tots els casos.
Es poden adjuntar documents signats manualment?
Sempre que s'adjunti un document signat manualment el tràmit avisarà que s'ha produït un error i no podreu continuar.
Per tant, tots els documents que requereixin signatura cal signar-los digitalment.
Es pot presentar la sol·licitud d'avaluació d'un estudi per correu electrònic, presencialment o per qualsevol altra plataforma?
Tots els tràmits de la Generalitat s'han de realitzar a través de la pàgina web Gencat.cat/Tràmits i no hi ha cap altra plataforma habilitada per fer-ho.
A més, el correu electrònic no és un mitjà legal per iniciar un procediment administratiu.
Cal recordar que, en compliment de la Llei 39/2015, els promotors estan obligats a relacionar-se amb les administracions públiques per mitjans electrònics per a la tramitació de qualsevol procediment administratiu.
Es poden enviar a través del portal informes de seguiment o finals d'estudis que s'han presentat en paper?
Per poder enviar documentació cal haver iniciat el tràmit per via telemàtica.